ועדת הכנסת, כנסת 20, פרוטוקול מספר 289, 2017-10-31 09:30

יואב קיש: בוקר טוב.

יואב קיש: אני פותח את הישיבה.

<אתי בן יוסף: בוקר אור.

יואב קיש: שלום לצוות הוועדה: הגברת אתי בן יוסף, היועצת המשפטית ארבל אסטרחן, הגברת נועה דדון – שלום.

<קריאה: בוקר טוב.

יואב קיש: שלום לחברת הכנסת טלי פלוסקוב, לרשם שלנו, למור.

יואב קיש: טוב.

יואב קיש: יש לי הרגשה שהדיון היום יהיה הרבה יותר שקט מהדיון אתמול.

יואב קיש: אני לא יודע למה.

יואב קיש: יש לנו ארבעה נושאים על סדר היום.

יואב קיש: את הנושא הראשון אני אעשה אחרון בסדר היום.

יואב קיש: אנחנו עוברים לקביעת ועדה לדיון בהצעת לסדר היום בנושא בניית תכנית אב לאומית בתחום הזקנה – הצעת חברת הכנסת טלי פלוסקוב.

יואב קיש: יש לנו הצעה להרכב - - -

<ארבל אסטרחן: רגע.

<ארבל אסטרחן: זה עבר - - -?

<אתי בן יוסף: כן, זה עבר מהמליאה - - -

<נועה דדון: ביום רביעי.

טלי פלוסקוב: עבר מהמליאה.

<אתי בן יוסף: עבר מהמליאה.

יואב קיש: באיזה תאריך?

<נועה דדון: ביום רביעי האחרון.

<אתי בן יוסף: ביום רביעי האחרון עבר אלינו.

יואב קיש: נו, טוב.

יואב קיש: עבר במליאה ביום רביעי האחרון.

יואב קיש: אנחנו דנים בהצעה לסדר היום בנושא בניית תכנית אב לאומית בתחום הזקנה – הצעתה של חברת הכנסת טלי פלוסקוב.

יואב קיש: הכוונה שלנו להקים ועדה משותפת בת תריסר חברים, שישה מכל ועדה, כשמטעם ועדת העבודה, הרווחה והבריאות חברת הכנסת טלי פלוסקוב תכהן כיושבת ראש, וחברי הכנסת איציק שמולי, מיכאל מלכיאלי, יוליה מלינובסקי, אילן גילאון ואברהם נגוסה.

יואב קיש: ומטעם עדת הכלכלה, חברי הכנסת נורית קורן, יוסי יונה, יעקב פרי, דב חנין, יעקב אשר ושולי מועלם רפאלי.

יואב קיש: אני רוצה להגיד שאנחנו בעצם בוועדה הזו דנו, ממש לפני היציאה לפגרה, בדיוק על אותו נושא.

יואב קיש: הייתה כוונה עם מאמץ מאוד משמעותי שבאמת לנסות להשלים את המהלך הזה לפני שיצאנו לפגרה.

יואב קיש: לצערי, בגלל לוחות הזמנים של המליאה זה לא התאפשר.

יואב קיש: חזרנו.

יואב קיש: ובניגוד לחריקות אחרות שנשמעו במשכן הזה וכל מיני דברים אחרים, בעניין הזה אני חושב שיש באמת הסכמות ורצון אמיתי לתת לחברת הכנסת טלי פלוסקוב להוביל את הנושא החשוב הזה של בניית תכנית אב לאומית לתחום הזקנה, ואני מאוד שמח שאנחנו מעלים את זה להצבעה.

יואב קיש: לפני שנצביע, אז בבקשה, נשמח לשמוע.

טלי פלוסקוב: כמה מילים, כמובן.

יואב קיש: כן.

יואב קיש: כן.

טלי פלוסקוב: תראה, אני עמדתי בראש ועדת משנה לעניין האזרח הוותיק – ועדת משנה של ועדת העבודה, הרווחה והבריאות – ואז גילינו הרבה דברים שהם פשוט לא מטופלים.

טלי פלוסקוב: כי יש במדינה שלנו קשישים שמטופלים טיפול כפול ויש במדינה קשישים שאנחנו לא מצליחים להגיע אליהם.

טלי פלוסקוב: והשיטה של כיבוי שריפות, שאנחנו מכירים אותה, בכנסת: קרה איזשהו מקרה, אנחנו מעלים הצעה לסדר וצועקים שצריך לפתור את הבעיה – בעיניי, זו שיטה לא נכונה.

טלי פלוסקוב: <> <בקשת יושב-ראש ועדת הפנים והגנת הסביבה להעברת הצעת חוק התכנון והבנייה (תיקון מס' 117) התשע"ז-2017 (מ/1148), מהוועדה המיוחדת לדיון בהצעת חוק התכנון והבניה (תיקון פיצול דירות) ובהצעות חוק נוספות, לדיון בוועדת הפנים והגנת הסביבה>

רועי פולקמן: רק לגבי הסיפור עם חבר הכנסת דוד אמסלם – פשוט הוא לא פנה אלינו בכלל.

רועי פולקמן: אנחנו צריכים לדבר איתו.

רחל עזריה: הוא לא דיבר עם אף אחד.

רועי פולקמן: לכן, כרגע אנחנו - - - שזה לא - - -

יואב קיש: תקשיב, יצא מכתב אליכם מזמן, לא התייחסתם אליו.

רועי פולקמן: נכון.

רועי פולקמן: לא, לא, כן התייחסנו.

רועי פולקמן: אמרנו שנדבר על זה.

יואב קיש: לא, לא.

יואב קיש: עם מי מדברים?

יואב קיש: עם אלוהים זה אולי יפה, איתי אף אחד לא דיבר.

יואב קיש: אני אומר לך את התהליך שעברה הוועדה ואני אומר את זה פה לכולם: יצא מכתב מיושב ראש ועדת הפנים והגנת הסביבה על העניין הזה.

יואב קיש: פניתי ליושבת ראש - - -, היא אמרה לי: זה חייב להיות אצלי.

יואב קיש: ביקשתי ממנהלת הוועדה שתשלח מכתב.

יואב קיש: אלייך נשלח?

<אתי בן יוסף: כן, כן, כן, כן.

יואב קיש: מתי נשלח?

יואב קיש: בתאריך?

<אתי בן יוסף: ה-26 ביולי - - - את ההצעות - - -

יואב קיש: ה-26 ביולי.

יואב קיש: מאז לא שיחה אחת איתך, לא שיחה אחת איתך.

יואב קיש: כל עוד חבר הכנסת דוד אמסלם אומר לי שזה, אז זה עולה לדיון ומצביעים.

יואב קיש: אני לא מוכן לקבל כזה דבר כרגע.

יואב קיש: אם הייתם רציניים הייתם פונים אליי קודם.

יואב קיש: זה הכול.

רועי פולקמן: זה לא עובד ככה - - - על סדר היום.

יואב קיש: טוב, אז זה לא עובד ככה.

רועי פולקמן: אם אתה רוצה ללכת על הראש, גם אנחנו נלך פה על הראש.

יואב קיש: אין בעיה.

רועי פולקמן: אם אתה רוצה, גם אנחנו נלך פה על הראש.

רועי פולקמן: אם אתה רוצה שנלך נגד - - -

יואב קיש: כן.

יואב קיש: אתה מאיים עליי?

יואב קיש: כן.

יואב קיש: אני רוצה שתעשה מה שאתה רוצה.

יואב קיש: תודה, נגמר הדיון.

רחל עזריה: - - -

יואב קיש: לא, לא, נגמר הדיון.

רחל עזריה: אדוני היושב ראש - - -

יואב קיש: אני לא מדבר איתך.

יואב קיש: איתו דיברתי, הבאת אותו, שמענו.

רועי פולקמן: תחפש קוורום - - -

יואב קיש: לא צריך ממך שום דבר.

יואב קיש: שום דבר לא צריך ממך.

רחל עזריה: אדוני היושב ראש, תקשיב, אף אחד לא מתכנן ללכת לך על הראש.

יואב קיש: לא רוצה לדבר, הדיון נגמר.

רחל עזריה: אבל אין דבר כזה שכותב - - - עם אנשים.

יואב קיש: חברת הכנסת רחל עזריה, הדיון נגמר.

יואב קיש: תודה רבה.

רחל עזריה: אין בעיה, בסדר - - - <<קביעת ועדה לדיון בהצעה לסדר היום בנושא: בניית תכנית אב לאומית בתחום הזקנה, הצעת חה"כ טלי פלוסקוב (מס' 7690)>>

יואב קיש: בבקשה, את יכולה להמשיך.

טלי פלוסקוב: אתה רואה, זה לא נגמר, זה ממשיך, כל הוויכוחים.

טלי פלוסקוב: רק הנושא הזה הוא נושא מיוחד, זה נושא באמת שנמצא בקונצנזוס.

טלי פלוסקוב: אז שוב אני חוזרת ואומרת שאנחנו לא הראשונים בעולם שהולכים לעשות את זה.

טלי פלוסקוב: תכניות אב לאומיות נבנו ונעשתה עבודה של מרכז המחקר והמידע של הכנסת, שהוכחנו שיש מדינות שבנו תכנית אב ומיישמים כבר תכניות אב - - -

יואב קיש: איפה, למשל?

טלי פלוסקוב: אנחנו מדברים על - - -

<קריאה: אירלנד.

טלי פלוסקוב: איך?

<קריאה: אירלנד, יפן, סינגפור.

טלי פלוסקוב: אם תרצה, אנחנו גם נוכל להציג לכם.

יואב קיש: שזה בעצם בעקבות ההזדקנות של האוכלוסייה.

טלי פלוסקוב: כן.

יואב קיש: לא רק ישראל מתמודדת עם הבעיה הזו, גם כל העולם המערבי.

טלי פלוסקוב: נכון.

טלי פלוסקוב: אני רק רוצה להגיד לך שנכון להיום במדינת ישראל חיים כמיליון אזרחים ותיקים, ועל פי נתונים שיש לנו, ב-2035 במדינת ישראל יחיו 1,600,000 אזרחים ותיקים, כאשר יהוו 14% מתוך האוכלוסייה הכוללת, כשהיום זה רק 9%.

טלי פלוסקוב: זאת אומרת, פער הגידול של האוכלוסייה המבוגרת הוא הרבה יותר גדול מאשר פער הגידול של האוכלוסייה במדינה.

טלי פלוסקוב: והיום אנחנו לא מוכנים: אין לנו מיטות סיעוד, אין לנו בכלל בעיה בבתי החולים, בבתי האבות.

טלי פלוסקוב: יש לנו בעצם מסמך שהכנו יחד עם היועץ לוועדה שלי, פרופסור בריק, שהוא אחד מהמובילים בתחום ברמה בינלאומית.

טלי פלוסקוב: אנחנו הכנו עשרת דיברות כאן, שעל סמך עשרת הדיברות האלה אנחנו גם נבנה את התכנית.

טלי פלוסקוב: כל פעם ישיבה תהיה בנושא מסוים ואנחנו נזמין כמובן את כל המשרדים הרלוונטיים.

טלי פלוסקוב: נכון להיום, אני גאה ואפילו מתרגשת על כך שקיבלתי גיבוי מלא מרוב משרדי הממשלה: אם זה משרד העבודה, הרווחה והשירותים החברתיים ואם זה המוסד לביטוח לאומי ואם זה משרד ראש הממשלה ואם זה משרד הבינוי והשיכון.

<קריאה: מה עם משרד האוצר?

<קריאה: משרד האוצר לא מתנגד?

טלי פלוסקוב: את יודעת מה, יש לי.

טלי פלוסקוב: מה ששר האוצר אמר לי, הוא אמר לי ככה: שימי הכול הצידה ותטפלי לי בנושא הזה.

טלי פלוסקוב: כי הוא מבין שהנושא הזה פרוץ, ובעיניי זו אמירה הכי חזקה שיכולה להיות.

טלי פלוסקוב: לכן, אני באמת רוצה להודות גם לך, חבר הכנסת יואב קיש, על כך שבאמת לקחת את זה ומהר.

טלי פלוסקוב: אני גם רוצה להודות ליושב ראש הכנסת, חבר הכנסת יולי אדלשטיין.

טלי פלוסקוב: אתם יודעים שאני בכלל נלחמתי על הקמת ועדה קבועה בכנסת למעמד הקשיש, שאני חושבת שהגיע הזמן שנעשה את זה.

טלי פלוסקוב: כי יש ועדה לזכויות הילד ויש ועדה למעמד האישה – מצוין, אבל הגיע הזמן שגם תהיה ועדה שתטפל רק בקשישים.

טלי פלוסקוב: אבל כרגע אנחנו לא יכולים לעשות את זה, אז אנחנו נעשה את זה בצורה כזאת.

טלי פלוסקוב: אני גם רוצה להודות כמובן ליושב ראש ועדת העבודה, הרווחה והבריאות, ידידי, חבר הכנסת אלי אלאלוף, כי גם הוא נתן לי גב מאוד חזק בעבודה הזאת.

טלי פלוסקוב: ואני מקווה מאוד שאנחנו נביא בשורה.

טלי פלוסקוב: אני יודעת כמה זמן ייקח לנו?

טלי פלוסקוב: חצי שנה.

טלי פלוסקוב: נגיש לכנסת את התכנית ונבנה תכנית חומש, תכנית עשור, ששם באמת נביא בשורה לאזרחים הוותיקים למה לצפות.

טלי פלוסקוב: לצערי הרב, יהיו הרבה שלא יזכו ליהנות מהתוצאות של התכנית הזאת, כי האוכלוסייה הזאת מזדקנת.

טלי פלוסקוב: אנחנו גם מדברים על ניצולי שואה ויש לנו הרבה מה לעשות בתחום הזה.

טלי פלוסקוב: ואם אנחנו מדברים על קשישים נזקקים שחיים מתחת לקו העוני, אם אנחנו מדברים על קשישים שאין להם דיור ואין להם קורת גג והם נמצאים בשוק החופשי בלי תמיכה מספקת מהממשלה.

טלי פלוסקוב: יש הרבה נושאים שאנחנו נצטרך לטפל בהם.

טלי פלוסקוב: אני שוב אומרת תודה ואני רוצה לאחל לכולם, כל 12 חברי הכנסת שיהיו איתי וגם לכל הבית הזה הצלחה - - - בתכנית, כי זאת הבשורה לעתיד של המדינה שלנו.

טלי פלוסקוב: תודה רבה לך.

יואב קיש: תודה רבה.

יואב קיש: אני מאוד שמח.

יואב קיש: אני חייב להגיד שאני רציתי גם להיות חבר, אבל לצערי אני לא חבר באף אחת מהוועדות האלה.

טלי פלוסקוב: אבל אתה מוזמן.

יואב קיש: אני אגיע, בהחלט.

יואב קיש: זו באמת משימה חשובה.

יואב קיש: אני מעלה להצבעה את ההחלטה כפי שהקראתי לוועדה משותפת בת 12 חברים, כפי שהוקראו, בנושא בניית תכנית רב לאומית בתחום הזקנה – הצעתה של חברת הכנסת טלי פלוסקוב.

יואב קיש: מי בעד?

טלי פלוסקוב: אני כמובן מצביע בשם חבר הכנסת רועי פולקמן.

<אתי בן יוסף: כן.

<אתי בן יוסף: בעד – 2

<אתי בן יוסף: נמנעים – אין ההצעה להקמת ועדה משותפת בת 12 חברים בנושא בניית תכנית רב לאומית בתחום הזקנה נתקבלה.

יואב קיש: פה אחד.

יואב קיש: ההצעה התקבלה.

יואב קיש: תודה רבה.

טלי פלוסקוב: תודה רבה לכם.

<אתי בן יוסף: זקנה בריאה לכולם.

<אתי בן יוסף: זה חשוב.

טלי פלוסקוב: מאוד חשוב.

טלי פלוסקוב: <> <<חילופין בוועדה המשותפת לתקציב הביטחון וועדת הכספים לתקציב הביטחון> >

יואב קיש: יש לנו שלושה נושאים לסדר היום.

יואב קיש: אחד, זה חילופים בוועדה המשותפת לוועדת החוץ והביטחון – ועדת הכספים לתקציב הביטחון.

יואב קיש: מטעם ועדת החוץ והביטחון – במקום חברת הכנסת שלי יחימוביץ' יכהן חבר הכנסת עמר בר לב, ומטעם ועדת הכספים – חברי הכנסת יצחק הרצוג ומיקי רוזנטל יכהנו כחברים בוועדה המשותפת במקומות הפנויים.

יואב קיש: סך הכול זה מתואם ומוסכם.

יואב קיש: זה די סטנדרטי.

יואב קיש: אני מעלה להצבעה.

יואב קיש: מי בעד?

יואב קיש: בעד – 3

יואב קיש: נמנעים – אין ההצעה לחילופי גברי בוועדה המשותפת לתקציב הביטחון נתקבלה.

יואב קיש: ההצעה התקבלה.

יואב קיש: <בקשת יושב-ראש ועדת הפנים והגנת הסביבה להעברת הצעת חוק התכנון והבנייה (תיקון מס' 117) התשע"ז-2017 (מ/1148), מהוועדה המיוחדת לדיון בהצעת חוק התכנון והבניה (תיקון פיצול דירות) ובהצעות חוק נוספות, לדיון בוועדת הפנים והגנת הסביבה>

יואב קיש: יש לנו בקשה של יושב ראש ועדת הפנים והגנת הסביבה להעברת הצעת חוק התכנון והבנייה (תיקון מס' 117) התשע"ז-2017 (מ/1148) מהוועדה המיוחדת לדיון בהצעת חוק התכנון והבנייה (תיקון – פיצול דירות) ובהצעות חוק נוספות לדיון בוועדת הפנים והגנת הסביבה.

יואב קיש: חברת הכנסת רחל עזריה, את רוצה להתייחס?

רחל עזריה: כן.

יואב קיש: בבקשה.

רחל עזריה: התקבלה פנייה בכתב.

רחל עזריה: אף אחד לא פנה אלינו בעל פה, כפי שנהוג בקואליציה, לנהל איזשהו שיח.

רחל עזריה: כמובן שזה המשך של חוק שכבר היה אצלי, כל הנושא של פיצול דירות, וזה חלק מתהליכים שכבר מתרחשים אצלי בוועדה.

רחל עזריה: אם יש יושב ראש ועדה שרוצה משהו שנמצא בוועדה אחרת, מן הנוהל ומן הנוהג שבאים לדבר, שוטחים את הטענות ובטח בתוך הקואליציה לא עושים מהלך כזה.

רחל עזריה: לכן, אנחנו מתנגדים מאוד ואנחנו גם פנינו אליך הבוקר.

רחל עזריה: הופתענו שזה - - -

יואב קיש: הבוקר?

יואב קיש: לפני עשר דקות, את מתכוונת.

רחל עזריה: בסדר.

יואב קיש: אוקיי.

רחל עזריה: תראה, אני פניתי אתמול לחבר הכנסת רועי פולקמן, אמרתי לו.

רחל עזריה: הוא אמר: חבר הכנסת יואב קיש לא אוהב - - -

יואב קיש: למה את לא התקשרת אליי אתמול?

רחל עזריה: כי אני אומרת לך מה שהוא אמר.

רחל עזריה: הוא אמר: עדיף לדבר בוועדה.

רחל עזריה: חבר הכנסת יואב קיש מעדיף לנהל דברים בתוך הוועדה עצמה.

רחל עזריה: בסדר, אתה חושב אחרת - - -

יואב קיש: לא.

יואב קיש: אני אגיד לך: התהליך פה היה שונה.

יואב קיש: אנחנו הגשנו את זה אליכם להתייחסות לפני שלושה חודשים.

יואב קיש: לא הגשתם התייחסות.

יואב קיש: אני ניהלתי שיחות עם יושב ראש ועדת הפנים והגנת הסביבה, דוד אמסלם, שאישית אמר לי שאם הוא לא היה עכשיו עם המפכ"ל, הוא היה עולה ומגיע לפה.

יואב קיש: הוא אומר: אני הייתי הכי בסדר עם הוועדה שלכם, נתתי לכם את ההתחדשות העירונית, עכשיו אתם לקחתם דבר שהוא בלב תחום העשייה שלי.

יואב קיש: הוא התעקש על כך.

רחל עזריה: אדוני היושב-ראש - - -

יואב קיש: ירדתי למטה לבדוק איתו שזו הסיטואציה.

יואב קיש: זו הסיטואציה.

יואב קיש: עם כל הכבוד, אתם לא יכולים לבוא בדקה ה-99 אחרי שכבר סיכמתי את זה איתו, לא הגבתם, לא עניתם, לא התייחסתם, ולבוא ולהגיד: זה חוק שלנו.

רחל עזריה: מה זה, שלחת מכתב - - -

<אתי בן יוסף: נתנו גם תזכורת - - - ודיברנו עם המנהלת אריאלה מלכה.

יואב קיש: נתנו תזכורת, נתנו תזכורת, דיברנו עם מנהלת הוועדה שלך.

יואב קיש: עם כל הכבוד, יש גבול להתקלות שלכם.

רחל עזריה: אדוני היושב ראש, פעם אחת לא באת לדבר.

רחל עזריה: פעם אחת.

יואב קיש: אני?

יואב קיש: לא צריך.

יואב קיש: אני שולח לך מכתב - - -

רחל עזריה: אוקיי.

רחל עזריה: לא, אין בעיה.

רחל עזריה: חבר הכנסת דוד אמסלם לא בא לדבר - - -

יואב קיש: אני אסביר לך: כל ועדה אחרת, ברגע שמקבלת מכתב שעליה או להפסיק לחוקק או שרוצים חוק שלה, מיד מוציאה תשובה, התייחסות.

יואב קיש: קודם כל שנדע.

יואב קיש: וביקשתי עוד פעם לשאול.

רחל עזריה: ולא הייתה לו התייחסות?

יואב קיש: לא הוצאתם כלום.

יואב קיש: התעלמתם כאילו הוועדה הזו אוויר.

רחל עזריה: לא - - -

יואב קיש: אני אגיד לך מה אני אעשה, חברת הכנסת רחל עזריה: אנחנו נצביע עכשיו, את תעשי רביזיה ואני לא אמהר לקרוא לרביזיה, אני אתן לך לעבוד על הרביזיה.

יואב קיש: זה מה שיהיה.

רחל עזריה: טוב.

רחל עזריה: אני כן מבקשת - - -

יואב קיש: בסדר, הבנתי מה שאת מבקשת.

רחל עזריה: אני כן מבקשת שלא תצביע.

יואב קיש: אני לא מסכים.

רחל עזריה: בסדר.

רחל עזריה: אני חושבת שאם יש דברים בתוך הקואליציה, נפתור אותם בתוך הקואליציה.

רחל עזריה: לא מגיעים ככה.

רחל עזריה: אפשר לדבר.

רחל עזריה: אף אחד לא דיבר.

רחל עזריה: אז נכון, הוצאת מכתב.

רחל עזריה: לא יודעת למה לא ענינו שאנחנו מסרבים, כי ברור שאנחנו מסרבים.

יואב קיש: ותזכורת ומנהלת הוועדה – לא התייחסתם.

רחל עזריה: איזו מין תזכורת וזה.

רחל עזריה: לא נכון.

יואב קיש: אני אומר ככה, הסיכום: אני מעביר את זה לוועדת הפנים והגנת הסביבה.

רחל עזריה: אני עוד לא ראיתי פעם אחת, אני עוד לא ראיתי פעם אחת שאין דיבור, דיבור.

רחל עזריה: אנחנו בפרלמנט – מדברים.

רחל עזריה: אנחנו לא שולחים - - -

יואב קיש: כן, אבל לא כשהוועדה מתכנסת אחרי שאני מתחיל ואתם באים בריצה, כשגם אתמול יכולת להרים לי טלפון.

יואב קיש: ככה מדברים.

יואב קיש: כרגע, מה שאני אומר: אנחנו נעביר את זה.

יואב קיש: אני אתן לך אפשרות לשים רביזיה.

רחל עזריה: מה, אתה לא נותן לי אפשרות.

רחל עזריה: אתה שם רביזיה.

יואב קיש: לא, את תעשי רביזיה.

רחל עזריה: - - - תיתן לי אפשרות.

יואב קיש: אבל אני יכול לעשות רביזיה עוד חצי שעה ולגמור את הסיפור.

יואב קיש: אני לא אעשה את זה.

יואב קיש: אני אתן לך את היום לטפל בעניין מול חבר הכנסת דוד אמסלם ומחר נעשה את הרביזיה שלך.

רחל עזריה: אני רק מבקשת שתיתן את הרביזיה לעוד שבוע.

יואב קיש: את תגידי רביזיה ואני אחליט מתי זה יהיה.

יואב קיש: זה לא יהיה היום.

יואב קיש: אני מעלה להצבעה את בקשת יושב ראש ועדת הפנים והגנת הסביבה להעברת הצעת חוק התכנון והבנייה (תיקון מס' 117) התשע"ז-2017 (מ/1148) מהוועדה המיוחדת לדיון בהצעת חוק התכנון והבנייה (תיקון – פיצול דירות) ובהצעות חוק נוספות לדיון בוועדת הפנים והגנת הסביבה.

יואב קיש: מי בעד, שירים את ידו.

יואב קיש: שלושה.

יואב קיש: מי נגד?

יואב קיש: אחד.

יואב קיש: בעד – 3

יואב קיש: נמנעים – אין בקשת יושב ראש ועדת הפנים והגנת הסביבה להעביר את הצעת חוק התכנון והבנייה (תיקון מס' 117) התשע"ז-2017 (מ/1148) מהוועדה המיוחדת לדיון בהצעת חוק התכנון והבנייה (תיקון – פיצול דירות) ובהצעות חוק נוספות לדיון בוועדת הפנים והגנת הסביבה, נתקבלה.

יואב קיש: ההצעה התקבלה.

יואב קיש: רביזיה?

רחל עזריה: רביזיה.

יואב קיש: רביזיה.

יואב קיש: <<<הצעת חוק הכנסת (תיקון מס' 45)(מספר הסגנים ליושב ראש הכנסת) התשע"ח-2017> >>

יואב קיש: אנחנו דנים בנוסח לדיון בוועדה על הצעת חוק הכנסת (תיקון מס' 45)(מספר הסגנים ליושב ראש הכנסת) התשע"ח-2017.

יואב קיש: תיקון סעיף 10 – 1.

יואב קיש: "בחוק הכנסת, התשנ"ד-1994, בסעיף 10, במקום "שבעה" יבוא "תשעה", ובמקום "לא יעלה מספר הסגנים ליושב ראש הכנסת על תשעה" יבוא "לא תחול מגבלה זו".

יואב קיש: בבקשה, היועצת המשפטית.

<ארבל אסטרחן: אוקיי.

<ארבל אסטרחן: אני לא יכולה להסביר את התכלית.

<ארבל אסטרחן: אני אגיד מה כתוב פה ואולי אתה תסביר מאיפה זה בא.

יואב קיש: כן, אני אסביר את התכלית.

<ארבל אסטרחן: בשנת - - - מספר הסגנים גדל וגדל, החליטה הכנסת שיש מקום להגביל את המספר וקבעה אותו על שבעה, והיא קבעה שההוראה הזאת תחול החל מהכנסת ה-16.

<ארבל אסטרחן: זאת אומרת, התיקון היה בכנסת ה-15, החל מהכנסת ה-16, ומאז רק בכנסת ה-16 הכנסת הצליחה לעמוד במגבלה הזו שהיא קבעה.

<ארבל אסטרחן: מאז לא הצליחו לעשות את זה, אבל איך התגברו על זה?

<ארבל אסטרחן: כי זו הוראה שקבועה בחוק.

<ארבל אסטרחן: אז כל פעם עשו תיקון חוק בהוראת שעה.

<ארבל אסטרחן: בכנסת ה-17, בכנסת ה-18 ובכנסת ה-19 קבעו הוראת שעה שלגבי אותה כנסת מספר הסגנים יהיה גדול יותר.

<ארבל אסטרחן: כל פעם נקבו במספר.

<ארבל אסטרחן: בנוסף, בשנת 2010, בשביל לנסות להתמודד עם זה ולא כל פעם לעשות הוראת שעה, תיקנו את הסעיף באופן שאמר: אוקיי, מספר הסגנים לא יעלה על שבעה – בזה לא נגעו – אבל הוסיפו תוספת שאמרה שוועדת הכנסת רשאית ברוב של שלושה רבעים מחבריה – משהו שמשקף באמת הסכמה מאוד רחבה – לקבוע שבאותה כנסת המספר יכול להיות תשעה.

<ארבל אסטרחן: ובאמת, מאז שקבעו את הדבר הזה, ועדת הכנסת קבעה שהמספר יכול להיות עד תשעה, כולל בכנסת הנוכחית.

<ארבל אסטרחן: עכשיו, הבנתי שמתעורר הרצון להגדיל את מספר הסגנים, ולכן הנוסח שמונח כאן קובע שתי הוראות: אחת, הוראת הקבע של המספר המקסימלי של הסגנים תנקוב את המספר תשעה במקום שבעה.

<ארבל אסטרחן: שתיים, החלטת ועדת הכנסת, ברוב שהוא מצוין כבר היום, ברוב של שלושה רבעים מחבריה, לא תהיה מוגבלת במספר, אלא היא תוכל לקבוע שאותה מגבלה של תשעה לא תחול באותה כנסת.

<ארבל אסטרחן: זאת ההצעה.

<ארבל אסטרחן: הסברתי.

<ארבל אסטרחן: אולי צריך רק להגיד מאיפה זה - - -

יואב קיש: אני אסביר.

יואב קיש: את רוצה שאני אסביר?

<ארבל אסטרחן: כן.

יואב קיש: אוקיי.

יואב קיש: אז שמענו באמת את השתלשלות העניינים שהיו פה, בכנסת, בעצם משנת 2000, ומן הסתם הם שיקפו גם לפני כן.

יואב קיש: בסופו של דבר, זה נבע משיחה שלי גם עם יושב ראש הכנסת, חבר הכנסת יולי אדלשטיין, וגם עם יושב ראש הקואליציה וגם עם האופוזיציה.

יואב קיש: הנושא הזה של תפקיד סגן יושב ראש הוא תפקיד שבסופו של דבר מכבד מאוד, כמובן גם את חברי הכנסת.

יואב קיש: מצד שני, אנחנו לא רוצים להגיע לזילות שלו.

יואב קיש: אבל בסוף צריך לזכור שיש גם מה שנקרא משימה, לא מעט משימות, וזה שעות מליאה רבות.

יואב קיש: והיתרון בסגנים שיודעים ומנוסים ולא חדשים כל פעם, הוא מאוד משמעותי לכנסת.

<ארבל אסטרחן: - - - למשל: ייצוג - - -

יואב קיש: גם ייצוג.

יואב קיש: זהו, זה הנושא השני.

יואב קיש: הנושא השני זה נושא הייצוג הסיעתי.

יואב קיש: אני מזכיר שהסגנים יושבים גם בנשיאות, ובעצם כשיש לנו סיעות שאין להן סגן; אני חושב שזה היה לכם, נכון, הגברת טייבי גלבשטיין?

יואב קיש: לא היה לכם סגן עד עכשיו.

<ארבל אסטרחן: להם אין סגן, למרצ אין סגן.

<טייבי גלבשטיין: עד עכשיו.

<טייבי גלבשטיין: לנו - - - ברוטציה.

יואב קיש: נכון.

יואב קיש: אמורה להיות רוטציה עכשיו.

<טייבי גלבשטיין: - - - לפי המצב עכשיו - - - ש"ס ומרצ.

יואב קיש: זה בדיוק.

יואב קיש: זהו.

יואב קיש: ש"ס, אבל זה לא מדויק עכשיו, כי עדיין חבר הכנסת יצחק וקנין סגן.

<ארבל אסטרחן: לא, הוא התפטר.

<טייבי גלבשטיין: לא, הוא לא סגן, הוא כבר התפטר.

יואב קיש: הוא התפטר?

יואב קיש: ממתי?

<ארבל אסטרחן: לפני שבוע.

<קריאה: לפני שבוע.

יואב קיש: אז למה לא מינינו את?

יואב קיש: אתם עוד לא החלטתם.

יואב קיש: אוקיי.

יואב קיש: הבנתי.

<טייבי גלבשטיין: - - -

<קריאה: אדוני היושב ראש, זה הולך להיות עוד שניים פחות חבר הכנסת יצחק וקנין או עוד שניים עם חבר הכנסת יצחק וקנין?

יואב קיש: לא.

יואב קיש: המצב הנוכחי הוא עדיין תשעה, כשחבר הכנסת יצחק וקנין יצא אנחנו שמונה.

יואב קיש: יהיה תשיעי שיגיע מהסיעה של יהדות התורה ואז אנחנו נהיה תשעה.

יואב קיש: ואז צריך להביא לוועדת הכנסת, אם החוק הזה יעבור – אם, כן?

יואב קיש: זה קריאות שנייה ושלישית – החלטה שזו הכוונה.

יואב קיש: ואז ברוב של שלושה רבעים מהחברים להוסיף עוד שניים – לאפשר גם למרצ וגם לש"ס, שאין להם היום.

יואב קיש: זו בעצם התמונה לכנסת הנוכחית.

יואב קיש: עכשיו, חשבנו לעשות הוראת שעה לכנסת שלנו, אבל כשבאתי לעורכת הדין ארבל אסטרחן, היועצת המשפטית, ואמרתי לה: בואי נעשה הוראת שעה, אז היא אמרה לי: בסדר, נעשה הוראת שעה, אבל תדע שכל כנסת עושה הוראת שעה ולכן בנינו פה מנגנון שמצד אחד נותן גם פתרון להוראות השעה, גם משמר איזושהי מסגרת ומאפשר שאולי יושבי ראש ועדות הכנסת הבאים לא יצטרכו להתעסק עם זה.

יואב קיש: אז אני חושב עליהם ורוצה לפרגן להם.

יואב קיש: זהו.

יואב קיש: את רוצה להוסיף התייחסות?

ירדנה מלר הורוביץ: לא - - -

יואב קיש: מאה אחוז.

יואב קיש: אז מכיוון שאני רואה שרק אני נוכח פה, בישיבה, אבל אני חושב ששכנעתי את עצמי היטב.

<אתי בן יוסף: פה אחד.

יואב קיש: פה אחד.

יואב קיש: בעד – 1

יואב קיש: נמנעים – אין הצעת חוק הכנסת (תיקון מס' 45)(מספר הסגנים ליושב ראש הכנסת) התשע"ח-2017 (כ/738), נתקבלה.

יואב קיש: אז אני מצביע בעד וההצעה התקבלה, ואנחנו נעלה אותה לקריאה ראשונה ביום שני?

<ארבל אסטרחן: כן.

<ארבל אסטרחן: כן.

יואב קיש: אוקיי.

<אתי בן יוסף: - - -

<ארבל אסטרחן: כן, כן.

יואב קיש: עד אז נסתדר, זה לא מסובך.

ירדנה מלר-הורוביץ: לא.

ירדנה מלר-הורוביץ: תודה רבה.

יואב קיש: אז תודה לכם.

<אתי בן יוסף: תודה רבה.

יואב קיש: יש לנו עוד נושאים או שסיימנו את סדר היום?

<אתי בן יוסף: זהו, סיימנו את סדר היום.

יואב קיש: תודה רבה, הישיבה סגורה.